Buxheti i propozuar nga Pres. Obama ngjall debate  tek republikanët
Buxheti i ri mund t’i rrisë shpenzimet qeveritare dhe deficitin fiskal në nivele rekord, por zoti Obama thotë se ai është i nevojshëm n
Presidenti Obama thotë se populli amerikan e zgjodhi atë për të prekur nevojat urgjente që ka vendi, që nga pavarësia energjetike, tek reformimi i shërbimit shëndetësor, apo shtimi i mundësive për arsimimin dhe buxheti i tij prej 3,5 miliardë dollarësh për vitin 2010 është vetëm si të thuash një pagesë fillestare për arritjen e këttyre pikësynime. Shtëpia e Bardhë parashikon një defiçit rekord prej 1,75 trilionë dollarësh për vitin e ardhshëm fiskal, më tepër se 12 për qind të prodhimit të përgjithshëm bruto në SHBA, shifra më e madhe që nga mbarimi i Luftës së Dytë Botërore. Kjo shifër i ka shtangur dhe tmerruar republikanët. Senatori republikan Jon Kyl i Arizonës i bëri këto në një intervistë dje në televizionin FOX News. tha ai. Ndërsa i del në mbrojtje deficiteve masive afatshkurtër si të nevojshme kur ekonomia e vendit është në recesion, Presidenti Obama thotë se buxheti i tij do të pakësojë hendekun mes të ardhurave në vitet e ardhshme, duke eliminuar shpenzime të panevojshme dhe duke rritur taksat ndaj të ardhurave për njerëzit e pasur. Por republikanët thonë se Presidenti po ashtu ka në plan të vendosë një regjim të ri taksash ndaj konsumit të energjisë, që do të prekë amerikanët e çdo niveli të ardhurash. Ata thonë se taksat nuk duhen rritur, në kushtet kur ekonomia është në rënie të lirë. Ja si shprehet senatori republikan Kyl: tha zoti Kyl Por ja si u shpreh për këtë çështje shefi i personelit të Shtëpisë së Bardhë, Rahm Emanuel në një intervistë që dha dje në televizionin CBS News: Zoti Emanuel shtoi se taksat që do të paguajnë njerëzit më të pasur të Amerikës do të kthehen në nivelin që ekzistonte gjatë administratës së Presidentit Clinton në vitet 1990, një dekadë kur pati një rritje të madhe të vendeve të punës në SHBA. Muajin e kaluar, Presidenti Obama siguroi miratimin nga Kongresi të paketës masive të stimujve për ekonominë. Mbështetja e planit nga tre senatorë republikanë ishte kritike për miratimin e planit. Mbetet për t’u parë në se Presidenti do të mund të tërheqë përsëri, në një farë mase, edhe mbështetjen e ligjvënësve republikanë për buxhetin e propozuar prej tij.//lk